钦定古今图书集成/方舆汇编/边裔典/第027卷 > 《十洲记》 > 汉
## 钦定古今图书集成/方舆汇编/边裔典/第027卷 > 《十洲记》 > 汉

### 高祖四年北貉燕人致枭骑助汉

按《汉书高祖本纪》云云。按注，应劭曰：“北貉国也。枭健也。”张晏曰：“枭，勇也，若六博之枭也。”师古曰：“貉在东
北方，三韩之属，皆貉类也。”

### 武帝元朔元年秋东夷薉君南闾等口二十八万人降为苍海郡

按《汉书武帝本纪》云云。按注，“服虔曰：‘秽貊在辰韩
之北，高句丽沃沮之南，东穷于大海’。”晋灼曰：“薉，古秽
字。”师古曰：“南闾者，薉君之名。”

按《后汉书东夷传》：“濊北与高句丽、沃沮，南与辰韩接，
东穷大海，西至乐浪。濊及沃沮、句丽，本皆朝鲜之地
也。昔武王封箕子于朝鲜，箕子教以礼义田蚕，又制
八条之教，其人终不相盗，无门户之闭，妇人贞信，饮
食以笾豆。其后四十馀世，至朝鲜侯准自称王。汉初
大乱，燕、齐、赵人往避地者数万口，而燕人卫满击破”
准而自王朝鲜，传国至孙右渠。元朔元年，濊君、南闾
等畔右渠，率二十八万口诣辽东内属。武帝以其地
为《苍海郡》，数年乃罢。

元朔三年春，罢《苍海郡》。

按：《汉书武帝本纪》云云。

### 元封三年夏朝鲜斩其王右渠降以其地为乐浪临屯元菟真番郡

按：《汉书武帝本纪》云云。

### 昭帝始元五年六月罢真番郡

按：《汉书昭帝本纪》云云。

按《后汉书东夷传》：“昭帝始元五年，罢临屯真番，以并
乐浪、元菟，元菟复徙居句丽，自单单、大领已东，沃沮、
濊貊悉属乐浪。后以境土广远，复分领东七县，置乐
浪东部都尉。自内属已后，风俗稍薄，法禁亦浸多，至
有六十馀条。”